Die wêreld in foto’s – 27 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die president van Pole, Andrzej Duda, en oorlewendes van Auschwitz stap deur die hekke van dié Nazi-konsentrasiekamp ter herdenking van 75 jaar se vryheid. (Foto: Czarek Sokolowski, AP) ŉ Meisie met ŉ masker op spring met ŉ tou by die Incheon Internasionale Lughawe, Suid-Korea, midde van China se pogings om die verspreiding van die koronavirus te beperk. (Foto: Ahn Young-joon, AP) Reddingswerkers soek na mense wat onder puin begrawe is nadat ŉ gebou ineengestort het weens ŉ aardbewing Saterdag in Elazig in die ooste van Turkye. (Foto: Humanitarian Relief Foundation, AP) Die Houston Rockets-senter Tyson Chandler huil tydens ŉ huldeblyk aan Kobe Bryant voor ŉ NBA-basketbalwedstryd teen die Denver Nuggets. Bryant is Sondag in ŉ helikopterongeluk in Kalifornië dood. (Foto: David Zalubowski, AP) Libanese veiligheidsmagte raak handgemeen met betogers wat ŉ pad na die parlementsgebou in die middestad van Beiroet, Libanon, versper. Wetgewers sal binnekort met ŉ tweedaagse bespreking begin en later die goedkeuring van die begroting te midde van ’n verlammende finansiële krisis. (Foto: Hassan Ammar, AP)